משפחה של חתולים שנחרביים מסוג הומותריום.
אלפי שנים הם שגשגו כאן בצפון הקפוא.
אבל עכשיו הם גוועים ברעב.
הטרף שהחתולים צדים מתמעט והולך בעמקים האלה…
כי האקלים מתחמם
ומאלץ בעלי חיים לוחכי עשב למצוא שטחי מרעה חדשים.
היום אולי שיחק להם מזלם.
עדר ממותות בודק מסלול חדש דרומה.
תקיפת יצורים חזקים כל כך היא סיכון עצום.
אבל אין להם ברירה.
זה סופו של עידן הקרח.
כשכדור הארץ מתחמם, כל בתי הגידול בעולם משתנים.
כשהקרח נסוג, המים חוזרים לנוף
וחיות היער משגשגות.
אך שליטי עידן הקרח
רואים את העולם שהם מכירים קרב לקיצו…
ונלחמים על הישרדותם.
- ההמסה הגדולה -
- קריינות: טום הידלסטון -
החתולים מבצעים מהלך.
הסכנה הגדולה ביותר
היא זכר ענקי.
בלתי צפוי ורב-עוצמה.
היא פצועה, אבל החתולים האלה לא יוותרו.
האקלים המתחמם שינה את נתיבי הנדידה
בחלק זה של העולם.
בקו החוף השפעותיו מרהיבות עין במיוחד.
קרח עתיר מינרלים נופל בכמויות ענק,
ממלא את הים הרדוד בחומרי מזון.
משפחה של פרות ים באה לסעוד ביער של אצות קלפ עסיסיות
שניזונות ממי השלגים.
ענקי עידן הקרח האלה הם קרובי משפחה של תחש הנהרות…
אך בגודל של לווייתן.
אצת קלפ היא המזון המועדף עליהם.
אך היא צומחת רק במי חופים רדודים…
ולכן האכילה כאן כרוכה בסיכונים.
בשעות השפל, חיות שנתקעו ביבשה הן מראה שכיח.
מחוץ למים הוא כבד מדי כדי לזוז.
והיום החוף הזה אינו מסביר פנים.
דוב קצר-פנים.
משקלו גדול ב-230 ק"ג ממשקל דוב הקוטב
והוא אפילו קטלני יותר.
אחד מגדולי הטורפים שהילכו על פני כדור הארץ מאז הדינוזאורים.
הוא מריח משהו.
מימיו לא ראה דבר כזה.
אבל זה מריח כמו אוכל.
הכול מבלבל כל כך.
דוב קצר-פנים יכול לקרוע לגזרים את רוב בעלי החיים.
למזלו של פר הים,
הוא מוגן ע"י עור קשיח בעובי 2.5 ס"מ.
מתקפת הדוב היא סתם טרדה.
או אולי גירוד מבורך בגב.
הגאות חוזרת.
מהר.
הסיכוי לארוחה חומק מבין אצבעותיו של הדוב.
זה הזמן לשוב ולהצטרף למשפחתו.
הוא עדיין צריך להשביע את רעבונו.
כאן בחוף ההמסה הגדולה מביאה לפרות הים עוד ועוד אצות קלפ מזינות.
ואילו אצל רבים מענקי עידן הקרח…
החיים רק נעשים קשים יותר.
מבחינתם של בעלי חיים שחיים אלפי קילומטרים דרומה,
האקלים המתחמם הופך את אדמות הבתה למקום מסוכן.
בלילה הממותה הקולומביאנית יכולה לאכול כאן בבטחה.
אך ברגע שהשמש זורחת…
אפילו הענקית הזאת בסכנה.
אגם זפת.
הזפת מחלחלת לפני השטח ממעמקי קליפת כדור הארץ.
כשקר היא קשה ובטוחה להליכה.
אך כשהטמפרטורה מגיעה ל-18 מעלות…
היא הופכת למלכודת מוות דביקה.
היום היא גבתה קורבן חדש.
חתולים שנחרביים צפון אמריקנים הם ציידים רבי-עוצמה.
אבל הם לא יסרבו לנשנוש של פגר.
השמש נמוכה, ולכן הזפת עדיין מוצקה מתחת לרגליהם.
זאבי בלהות.
יריבם הקטלני של החתולים השנחרביים.
הם צדים בלהקה ונשיכתם מרסקת עצמות.
הלהקה תהרוג את הגורים אם יזדמן לה.
שנחרביים וזאבי בלהות הם יריבים שקולים.
אבל הזפת שינתה הכול.
זאבי הבלהות משתמשים בחוש הריח העוצמתי שלהם לחיפוש אחר מעבר בטוח.
כאשר סכנת מוות נשקפת לגוריה…
היא מוצאת את הכוח להשתחרר מהזפת.
הלהקה לא יכולה לעזור.
בורות זפת גרמו למותם של אלפים מיצורים עידן הקרח.
למשפחה הזאת היה מזל.
כשהטמפרטורה עולה בכל העולם,
החיים משתנים ללא הכר גם בערבות העשב של עידן הקרח.
איילי הצפון האלה מסתדרים.
אך למגלוצרוס קשה הרבה יותר לשרוד כעת…
אייל ענקי מעידן הקרח.
הוא צריך שטחים פתוחים כדי לשגשג.
אך כעת שהמים חוזרים לנוף,
היערות שוב משתלטים עליו.
הוא בעליהן הגאה של הקרניים הגדולות ביותר בכל הזמנים.
כ-3.70 מ' מקצה לקצה.
בעונת הרבייה הן עוזרות למשוך בת זוג.
אך בעונה זו של השנה הן מכבידות.
צבועי מערות.
טורפים אכזריים שגודלם פי שניים מגודל זאב.
במשך אלפי שנים הם צדו את הענקים האלה.
המגלוצרוסים מהירים.
כשהם צוברים תנופה הם יכולים להגיע ליותר מ-80 קמ"ש.
עם יתרון התחלתי הוא יכול לברוח מהצבועים.
אך הם לא מוותרים.
יש להם אסטרטגיה עתיקת יומין.
אם רק יצליחו להישאר קרובים מספיק כדי שהוא ימשיך לרוץ…
ולא יאפשרו לו לעצור לרגע להסדיר את הנשימה,
ייתכן שיצליחו להדביק אותו.
אולי מהר יותר מכפי שנדמה להם.
יש רק דרך מוצא אחת.
הסכנה חלפה…
לעת עתה.
כשיריעות הקרח נמסות,
האטמוספרה של כדור הארץ נעשית יותר ויותר רטובה.
כאן באזורים הטרופיים,
היערות מתפשטים אפילו מהר יותר מאשר בצפון.
והם מלאים בבעלי חיים מוזרים…
כמו הטנרק הזה.
הם אוהבים לאכול חרקים…
וביצי עופות.
אבל זו גדולה עליו.
בסופו של דבר, זו הביצה הגדולה ביותר בכל הזמנים.
והיא שייכת לעוף הגדול ביותר בכל הזמנים.
עוף הפיל.
הדלדול הססגוני של צווארו עוזר למשוך בת זוג.
הענק הזה עומד להפוך לאב.
אבל משהו לא תקין.
האפרוח שלו לוקח את הזמן.
הוא מאחר.
עופות הפיל מסנכרנים את ההטלות שלהם
כדי שהאפרוחים יבקעו באותו זמן.
העדר יוצא יחדיו למסע ממושך.
כשמשקלך הוא טונה, תעופה אינה בגדר אפשרות.
אף אחד לא אוהב להינטש מאחור.
אבל באפרוחית הזאת פשוט אי אפשר להאיץ.
האחרים כבר עזבו,
והם בדרכם לבית הקיץ שלהם באזורי הביצות.
אך היא עדיין לא יציבה על רגליה.
בתשעת החודשים הבאים הוא לבדו יכלכל אותה ויגן עליה.
עליהם להדביק את השיירה.
עופות הפיל נודדים יחד מסיבה טובה.
היער הוא מקום מסוכן.
המשתרכים מאחור הם מטרה מובחרת.
פוסה ענקית.
טורף אורב, מהיר וקל תנועה.
זה לא הזמן לנשנוש.
השיירה הגיעה למחוז חפצה.
הגשם חזר לכאן…
ויצר את אדמות הביצה האלה
המשופעות במזון ובמשקה כיד המלך.
אך מה עם המשתרכים מאחור?
אפילו האפרוחית שבקעה אחרונה הצליחה להגיע.
בעקבות התפשטות אזורי הביצות, מספרם גדל משנה לשנה.
ההמסה הגדולה מסמנת את תחילת תור הזהב של עופות הפיל.
אך הצבי הענק דווקא נקלע למצוקה.
ביער, קרניים ברוחב 3.70 מ' הן נטל.
במורד הזרם מצאו הצבועים מעבר חציה.
הוא לכוד.
הוא ניצל בנס.
השלת הקרניים הצילה אותו.
זוג חדש יצמח לקראת עונת הרבייה הבאה.
אך זמנם של בני מינו ושל הצבועים אוזל והולך.
החתולים השנחרביים עוקבים אחרי עדר הממותות כבר יומיים.
סבלנותם השתלמה.
הזכר,
שנפצע בתקיפת החתולים הראשונה, משתרך מאחור.
הוא פגיע.
בעולם החתולים, הסוג שלה הוא יחיד ומיוחד.
יש לה כוח כשל אריה…
וקלות תנועה כשל נמר.
החתולים ישרדו עוד חורף אחד.
גם עדר הממותות.
אך עולמם משתנה.
טורף חדש שנולד לעידן הקרח
מתפשט בכל פינה של כדור הארץ.
והסיפור זה עודנו בעיצומו.
- מתחת לקרח -
יונקי ענק משלו בעידן הקרח.
אך כמעט כולם נכחדו בזמן ההמסה הגדולה.
זה מטורף והזוי לגמרי לחשוב
שכל בעלי החיים הגדולים שהתקיימו בעבר נעלמו לחלוטין.
מה קרה להם?
ולמה?
- לאן הלכו הענקים? -
מקום מפתיע אחד מציע תשובות.
לוס אנג'לס.
אם תגיעו ללוס אנג'לס ותראו את רשת האוטוסטרדות האדירה,
לא יעלה בדעתכם שכאן מצוי אחד התיעודים העשירים ביותר…
- ד"ר אמילי לינדסי אוצרת שותפה -
של עידן הקרח בכדור הארץ כולו.
כמו הסוואנות באפריקה על סטרואידים.
רוב האנשים לא עובדים ללוס אנג'לס כדי להיות פליאונטולוגים.
אבל חלקנו כן.
לכן אני כאן.
אמילי נמצאת כאן בגלל מקום מופלא אחד.
בריכת זפת עתיקה שנקראת בורות הזפת של לה בריאה.
בורות הזפת של לה בריאה הם האתר הגדול בעולם של מאובנים מעידן הקרח.
מצאנו קרוב לחמישה מיליון מאובנים…
- בורות הזפת ומוזיאון לה בריאה לוס אנג'לס -
ואנחנו עדיין חופרים ומוצאים חדשים מדי יום ביומו.
בריכות הזפת האלה
תפקדו כמלכודות שתפסו ושימרו
כל יצור חי שצעד לתוכן
ויצרו את התיעוד המדהים ביותר של החיים בעידן הקירח.
בלה בריאה יש כמות מטורפת של מאובנים.
מספר העצמות…
- ד"ר ויקטוריה הרידג' ביולוגית אבולוציונית -
שנמצאו באתר הזה הוא מדהים.
יש לנו כנראה קרוב ל-3,000 חתולים שנחרביים.
חמשת אלפים זאבי בלהות.
יש כאן אוצר בלום של מאובנים.
מה שמוזר זה שתיעוד המאובנים נפסק בפתאומיות…
כאילו בעלי החיים פשוט נעלמו מפני האדמה.
הצלחנו לתארך את העצם לפי פחמן 14
ולקבוע במדויק מתי הם נעלמו.
הופתענו לגלות שכמעט כל המינים האלה
נעלמו בדיוק באותו רגע בזמן.
כולם סיימו את דרכם לפני 13,000 שנים ולא נראו שוב מעולם.
הנופים הנרחבים האלה שורצים עדרים
של יצורי ענק מעידן הקרח ופתאום הם פשוט נעלמו.
היעלמות בעלי החיים האלה מעלה את השאלה,
"למה זה קרה בפתאומיות כזאת?"
סיבה אחת היא שהאקלים השתנה
מהר מדי לקראת סוף עידן הקרח.
קליפורניה התחממה ב-5.56 מעלות בתוך כמה אלפי שנים בלבד.
חצי מהעצים נעלמו.
היו בצורות שנמשכו עשר שנים.
ייתכן שבעלי החיים
פשוט לא הצליחו להסתגל מהר מספיק לאקלים המשתנה.
אבל העבודה בלה בריאה מראה שמשהו נוסף התרחש.
הצוות התחיל לבדוק דגימות ליבה מאגם סמוך
כדי להבין מה קרה לסביבה באותה תקופה.
הם הופתעו מאוד לגלות שחל גידול עצום בכמות הפחם.
מין חדש הגיע.
והביא איתו כוח הרסני חדש.
אש היא הכלי החזק ביותר שהמציא האדם מעולם.
אנחנו מדליקים אש כדי לבשל, כדי לראות בלילה, כדי לברא אדמה לצורך ציד.
בני האדם הראשונים שהגיעו לאזור הזה חיו בתוך חבית חומר נפץ.
בני אדם הכניסו את מקור ההתלקחות.
לאורך עשרות אלפי שנים
לא הייתה שום פעילות אש בשום מקום שדומה לזה.
זה כמו פצצה שמתפוצצת.
זה יכול להשמיד לגמרי את הסביבה…
- ד"ר אלה גילברט מדענית אקלים -
ולהפעיל לחץ עצום על בעלי החיים שחיים שם.
לא ידוע אם השריפות היו מכוונות או מקריות,
אבל הן השמידו בתי גידול של בעלי חיים.
ובשילוב כישורי הציד של אבות אבותינו,
זו הייתה הסערה המושלמת.
ברחבי כדור הארץ,
השילוב של שינוי האקלים ופעילות של בני אדם
חיסל כמעט את כל ענקי עידן הקרח,
והוביל לעולם שאנחנו מכירים היום.
תרגום: גלית אקסלרד